Diari Oficial de la Generalitat Valenciana


Sumari del DOGV 8937, del 27-10-2020 (2020/8583)

RESOLUCIÓ de 14 d'octubre de 2020 , del director general de LABORA Servei Valencià d'Ocupació i Formació, per la qual es redistribueix el crèdit màxim que ha de finançar les ajudes convocades mitjançant Resolució de 10 de març de 2020, del director general de LABORA Servei Valencià d'Ocupació i Formació, per la qual s'aprova la convocatòria de la primera etapa de les subvencions per al desenvolupament del Programa mixt d'ocupació-formació escoles d'ocupació Et Formem destinat a persones amb dificultats d'inserció laboral o pertanyents a col·lectius vulnerables amb càrrec al Programa operatiu del Fons Social Europeu de la Comunitat Valenciana 2014-2020 (POCV), per a l'exercici pressupostari 2020, en aplicació de l'Ordre 14/2017, de 17 de juliol, de la Conselleria d'Economia Sostenible, Sectors Productius, Comerç i Treball, per la qual s'aproven les seues bases reguladores.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8937

Data del DOGV
:   27-10-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/8583


Data del document
:   14-10-2020

Organisme emissor
:   Labora, Servici Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 14 d'octubre de 2020 , del director general de LABORA Servei Valencià d'Ocupació i Formació, per la qual es redistribueix el crèdit màxim que ha de finançar les ajudes convocades mitjançant Resolució de 10 de març de 2020, del director general de LABORA Servei Valencià d'Ocupació i Formació, per la qual s'aprova la convocatòria de la primera etapa de les subvencions per al desenvolupament del Programa mixt d'ocupació-formació escoles d'ocupació Et Formem destinat a persones amb dificultats d'inserció laboral o pertanyents a col·lectius vulnerables amb càrrec al Programa operatiu del Fons Social Europeu de la Comunitat Valenciana 2014-2020 (POCV), per a l'exercici pressupostari 2020, en aplicació de l'Ordre 14/2017, de 17 de juliol, de la Conselleria d'Economia Sostenible, Sectors Productius, Comerç i Treball, per la qual s'aproven les seues bases reguladores. [2020/8583]  
  
Mitjançant Resolució de 10 de març de 2020, del director general de LABORA Servei Valencià d'Ocupació i Formació (publicada en el DOGV núm. 8761 de 13.03.2020), es va aprovar la convocatòria de la primera etapa de les subvencions per al desenvolupament del programa mixt d'ocupació-formació escoles d'ocupació Et Formem, destinat a persones amb dificultats d'inserció laboral o pertanyents a col·lectius vulnerables amb càrrec al Programa operatiu del Fons Social Europeu de la Comunitat Valenciana 2014-2020 (POCV), per a l'exercici pressupostari 2020, amb càrrec a la línia genèrica de subvenció S7978000 del capítol IV del subprograma 322.52, Formació i Qualificació Professional, del pressupost de LABORA Servei Valencià d'Ocupació i Formació per a l'exercici 2020, amb un import global màxim de 7.206.192,00 euros.  
Considerant que, d'acord amb el que s'estableix en l'apartat 3 del resolc quart de l'esmentada Resolució de 10 de març de 2020, de convocatòria, el termini de presentació de sol·licituds ha finalitzat.  
Considerant que en el resolc segon de l'esmentada Resolució de 10 de març de 2020, s'estableix la següent distribució territorial: Alacant 2.642.270,40 euros; Castelló 1.681.444,80 euros; València 2.882.476,80 euros i vistos els expedients valorats positivament, resulta que a la província d'Alacant no existeixen suficients projectes per a esgotar el crèdit assignat, mentre que a les províncies de Castelló i València existeixen expedients que no podrien ser atesos per falta de crèdit.  
  
Considerant que dels expedients valorats positivament, el que ha obtingut major puntuació en la valoració correspon a la província de Castelló, resultant que el crèdit disponible en aquesta província resulta insuficient i per a optimitzar els recursos assignats mitjançant la resolució de referència, es considera necessari efectuar una redistribució dels crèdits assignats segons el següent detall:  
  
Província Dotació inicial publicada Redistribució actual Dotació final  
Alacant 2.642.270,40 -120.103,20 2.522.167,20  
Castelló 1.681.444,49 452.209,20 1.801.548,00  
València 2.882.476,80 0,00 2.882.476,80  
Total 7.206.192,00 0,00 7.206.192,00  
  
  
  
Considerant que en la disposició final segona de l'esmentada Ordre 14/2017 es faculta la Direcció General de LABORA Servei Valencià d'Ocupació i Formació perquè mitjançant una resolució que serà publicada en el DOGV, puga, sense necessitat d'obrir un nou termini de presentació de sol·licituds, redistribuir i desafectar els crèdits inicialment previstos.  
En virtut de tot l'exposat i en ús de les facultats atribuïdes per la Llei 3/2000, de 17 d'abril, per la qual es crea el Servei Valencià d'Ocupació i Formació, i el Decret 194/2013, de 20 de desembre, del Consell, pel qual s'aprova el Reglament d'organització i règim jurídic d'aquest, resolc:   
  
Únic:  
 Redistribuir els fons assignats en el resolc segon de la Resolució de 10 de març de 2020, del director general de LABORA Servei Valencià d'Ocupació i Formació, per la qual s'aprova la convocatòria de la primera etapa de les subvencions per al desenvolupament del Programa mixt d'ocupació-formació escoles d'ocupació Et Formem destinat a persones amb dificultats d'inserció laboral o pertanyents a col·lectius vulnerables amb càrrec al Programa operatiu del Fons Social Europeu de la Comunitat Valenciana 2014-2020 (POCV), per a l'exercici pressupostari 2020, en aplicació de l'Ordre 14/2017, de 17 de juliol, de la Conselleria d'Economia Sostenible, Sectors Productius, Comerç i Treball, i que es finança amb càrrec a la línia pressupostària de subvenció S7978000 del capítol IV del subprograma 322.52, Formació i Qualificació Professional, de LABORA pressupost del Servei Valencià d'Ocupació i Formació:  
- Disminuint en 120.103,20 euros la dotació assignada a la província d'Alacant, que queda amb una dotació final de 2.522.167,20 euros.  
  
- Incrementant en 120.103,20 euros la dotació assignada a la província de Castelló, que queda amb una dotació final d'1.801.548,00 euros.  
  
Contra el present acte, que posa fi a la via administrativa, podran els interessats interposar un recurs contenciós administratiu en el termini de dos mesos, comptats des de l'endemà de la publicació, davant dels jutjats contenciosos administratius de la Comunitat Valenciana, de conformitat amb el que s'estableix en l'article 8, apartat número 3, així com en l'article 46, apartat 1, tots dos pertanyents a la Llei 29/1998, de 13 de juliol, reguladora de la jurisdicció contenciosa administrativa, o, potestativament, un recurs de reposició davant d'aquest mateix òrgan en el termini d'un mes, computat en els termes ja dits, segons el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que es puga interposar qualsevol altre recurs dels previstos en la vigent legislació.  
La present resolució produirà efectes a partir del dia que se signe i serà publicada en el Diari Oficial de la Generalitat Valenciana.   
  
València, 14 d'octubre de 2020.- El director general de LABORA Servei Valencià d'Ocupació i Formació: Enric Nomdedéu i Biosca..